ଯାଜପୁର, ଜାନୁଆରୀ ୨୯ (ଲୋକାଲ ୱାୟାର): କଲେଜ ଛାତ୍ରୀଙ୍କ ଶବକୁ କୁଆଖିଆ ଥାନା ଅନ୍ତର୍ଗତ ମୁଳାପାଳ ଛକରେ ପକାଇବା ଅଭିଯୋଗରେ କୁଆଖିଆ ପୁଲିସ ରାକେଶ ସ୍ୱାଇଁ ନାମକ ଜଣେ ବ୍ୟକ୍ତିଙ୍କୁ ଗିରଫ କରିଛି ।
ରାକେଶ ଓ ତାର ସାଙ୍ଗ ଶେଖର ସ୍କୁଟିରେ ଝରାଫୁଲ ନାୟକଙ୍କ ଶବକୁ ଆଣି ମୁଳାପାଳ ଛକରେ ପକାଇଥିବା ସିସିଟିଭି ଦୃଶ୍ୟରୁ ଜଣା ପଡିଥିଲା ।
ହେଲେ ଭୁବନେଶ୍ୱର ବାଣୀବିହାର ଛକରେ ବସରୁ ଓହ୍ଲାଇ ପଡିଥିଲେ । ସେହି ରାତିରେ ଝରାଫୁଲ ଓ ତାଙ୍କ ପ୍ରେମିକ ଭୁବନେଶ୍ୱରର ଏକ ହୋଟେଲରେ ରହିଥିଲେ ।
ଝରାଫୁଲଙ୍କ ଘର ମୟୂରଭଞ୍ଜ ଜିଲ୍ଲାର ଯଶୀପୁର ଥାନା ଅନ୍ତର୍ଗତ ବୁନ୍ଦେଇପଶି ଗାଁ । ସେ ରମାଦେବୀ ବିଶ୍ୱବିଦ୍ୟାଳୟରେ ଯୁକ୍ତ ତିନି ପଢୁଥିଲେ ।
ଅନ୍ୟ ଅଭିଯୁକ୍ତ ଶେଖରକୁ ଗିରଫ କରିବା ପାଇଁ ଚଢାଉ ଜାରି ରହିଛି । ଆଇପିସିର ଧାରା ୩୦୨ ଓ ୨୦୧ ଓ ଏସସି/ଏସଟି ଆଇନ, ୧୯୮୯ ଅନୁଯାୟୀ ମାମଲା ରୁଜୁ ହୋଇଛି । ଗିରଫ ଅଭିଯୁକ୍ତକୁ ଯାଜପୁର କୋର୍ଟରେ ହାଜର କରାଯାଇଥିଲା ।
ଅଦାଲତ ଅଭିଯୁକ୍ତର ଜାମିନ ଆବେଦନ ଖାରଜ କରି ଜେଲ ହାଜତକୁ ପଠାଇ ଦେଇଛନ୍ତି ବୋଲି କୁଆଖିଆ ଆଇଆଇସି ମନୋଜ କୁମାର ସ୍ୱାଇଁ କହିଛନ୍ତି ।
